‘Swart-gesig-foto’: Studente uit koshuis geskorsDie foto wat op sosiale media versprei word “Hulle is uit die koshuis geskors maar nie uit die universiteit nie,” het Nicolize Mulder, woordvoerder van UP, gesê. “Dit is hangende verdere ondersoek en die uitkoms van ‘n dissiplinêre proses.” Mulder sê die twee studente mag steeds klasse bywoon. Die twee studente word daarvan beskuldig dat hulle die universiteit se naam in oneer gebring het. Die foto is op sosiale media versprei. Mulder het vroeër gesê dat die universiteit onmiddellik ‘n ondersoek van stapel gestuur het nadat hulle Dinsdag van die foto bewus geword het. Die foto is tydens ‘n private 21ste verjaardagpartytjie geneem. Die studenteliggaam Sasco het die universiteit en wit mense intussen daarvan beskuldig dat hulle die jeug leer om swart mense te minag. Ntuthuko Makhombothi, president van Sasco, sê die foto is onsmaaklik en “uiters rassisties”. “Swart studente sal nie hul arms vou terwyl daar ‘n bespotting gemaak word van hulle en hul ouers se lyding nie. Die waardigheid van Afrikane kan nie vertrap word sonder gevolge vir die oortreders nie.” Lees ook: Tugstappe teen studente oor ‘swart gesigte’